laion/Wikipedia-Exotic huggingface dataset:
פורה (שבט)

פורה (Fore) הוא שבט הררי בגינאה החדשה המונה נכון ל-2006 כ-20,000 איש. שפת הפורה מתחלקת לשלושה דיאלקטים שונים לפי האזורים הגאוגרפיים. בני שבט פורה היו בעבר קניבלים ונהגו לאכול את מוח מתיהם ומנהג זה גרם להופעת מחלת קורו בקרבם ולמותם של כעשרה אחוזים מבני השבט. ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
Allcargo Logistics

אולקרגו לוגיסטיקה (באנגלית: Allcargo Logistics) היא חברת לוגיסטיקה הודית, המציעה שירותי שליחים ושילוח מטענים כבדים ברחבי העולם. המטה הראשי של החברה נמצא בעיר מומבאי, מלבדו מפעילה החברה סניפים ב-180 מדינות ומחזיקה מחסנים באירופה, צפון ודרום אמריקה, סין והודו. אולקרגו היא חלק מקבוצת אבשיה (Avvashya Group) ונחשבת לאחת מחברות הלוגיסטיקה הגדולות בהודו. אולקרגו הוקמה בשנת 1993 כחברה לאחזקה והפעלת מטענים בנמל מומבאי וכמו כן סיפקה שירותי עמילות מכס ושילוח בינלאומי. בשנת 1995, מינתה חברת אקו ליין (ECU Line) את אולקרגו לספק שירותי השילוח שלה בהודו. בשנת 2003, הקימה את התחנה להובלת מכולות (CFS) הראשונה של החברה בנמל ג'ווהרלל נהרו במומבאי. בשנת 2005, רכשה אולקרגו את חברת אקו ליין (ECU Line) הבלגית. תחילה רכשה 33.8 אחוזים ממניות החברה ועד סוף שנת 2006 רכשה את כלל מניותיה. בשנת 2006, רכשה חברת ההשקעות הפרטית New Vernon Capital Fund כ-6.4 אחוזים ממניות אולקרגו. בשנת 2006, רכשה אולקרגו את חברת Hindustan Cargo שעסקה בהובלה אווירית. בשנת 2007, הקימה שתי תחנות נוספות להובלת מכולות בנמל מונדרה הממוקם במדינת גוג'ראט ובנמל צ'נאי במדינת טאמיל נאדו. בשנת 2008, רכשה חברת ההשקעות Blackstone GPV Capital Partners כ-6 אחוזים ממניות חברה וכשנה מאוחר יותר הגדילה את סך המניות שלה לכ-14.9 אחוזים. בשנת 2013, רכשה אולקרגו את חברת הלוגיסטיקה ההולנדית אף סי אל מרין רוטרדם (FCL Marine Rotterdam). בשנת 2016, חתמה אולקרגו על הסכם עם חברת אבשיה (Avvashya CCI) והחלה להציע פתרונות לוגיסטיקה אוטומטיים, תרופות, משאבים כימיים וחלקי חילוף. בשנת 2020, רכשה אולקרגו את חברת ההפצה ההודית גאטי. מדיה וקבצים בנושא Allcargo Logistics בוויקישיתוף אתר האינטרנט הרשמי של Allcargo Logistics (באנגלית) חברת המטענים ההודית שרוצה להפוך לאובר של עולם הספנות, אתר דה-מרקר Latest News: India News | Latest Business News | BSE | IPO News, Moneycontrol Our Bureau, AllCargo Logistics begins corporate recast, @businessline (באנגלית) "Allcargo Logistics Ltd". Business Standard India. נבדק ב-2021-05-24. Allcargo Announces Joint Venture With CCI Logistics, NDTV.com "Gati to return to profitability next quarter: Allcargo Logistics". The Economic Times. נבדק ב-2021-05-24.
אורן שמוקלר

אורן שמוקלר (נולד ב-26 בפברואר 1954) הוא צלם ובמאי סרטים ישראלי, זוכה פרס אופיר. אורן שמוקלר נולד בירושלים. בשנת 1967 עבר לגרמניה עם משפחתו. בשנת 1971 החל ללמוד באוניברסיטת קלן אצל הצלם ארנו יאנסן. הוא סיים את לימודיו בשנת 1967, אז החל לעבוד בתעשיית הסרטים בקלן. שמוקלר שימש כצלם בסרטים תיעודיים ועלילתיים רבים, בגרמניה ובישראל. בשנת 1994 נישא לשחקנית אן קספריק. צלקת (1994) - בימוי: חיים בוזגלו - בהשקעת קרן הקולנוע הישראלי כבלים (1992) - בימוי: צבי שיסל עונת הדובדבנים (1991) - בימוי: חיים בוזגלו - זוכה פרס אופיר לצילום הטוב ביותר על הפנים (1989) - בימוי: הדסה דגני, דליה חוברס בגלל המלחמה ההיא (1988) - בימוי: אורנה בן דור עבודה בעיניים (1988) - בימוי: יגאל שילון ניפגש בחוף (1987) - בימוי: יהודה בארקן, יגאל שילון אורן שמוקלר, במיזם "אישים" לתיעוד היצירה הישראלית אורן שמוקלר, במסד הנתונים הקולנועיים IMDb (באנגלית) פילמוגרפיה של אורן שמוקלר, באתר https://www.vollfilm.com/ צלקת באתר הקרן לקולנוע ישראלי עונת הדובדבנים, באתר ספר הקולנוע הישראלי דני ורט, קולנוע - העבודה היא חיינו - "עבודה בעיניים״ (1988), כל העיר, 25 במרץ 1988
צב שטוח-שריון מלאי

צב שטוח-שריון מלאי (שם מדעי: Notochelys platynota) הוא מין יחיד בסוגו של צב ממשפחת צבי בריכה, החי בדרום-מזרח אסיה. אורך השריון של צב זה 32 סנטימטרים וצבעו חום-אפרפר או חום-אדמדם. על השריון יש קווים רבים וכתמים שחורים. צבעו של הצב עצמו כתום-צהוב למעט הראש והצוואר החומים. הצב ניזון בעיקר מצמחי מים ופירות אך גם מחלזונות ופרוקי-רגליים. הצב נפוץ בנחלים, בריכות וביצות ביערות טרופיים עד לגובה של 1,200 מטר בתאילנד, סינגפור, ברוניי, מלזיה ואינדונזיה באיים ג'אווה, סומטרה ובורנאו. הצב נמצא בסכנת הכחדה עקב בירוא יערות, ציד למזון וסחר בחיות מחמד. בשנת 1999 ייצאה מלזיה 12,300 צבים למכירה בתור חיות מחמד אך קשה להרבות צב זה בשבי. בנוסף, יערות הגשם שבהם הוא חי נכרתים לטובת מטעים של דקל השמן מה שמאפשר לציידים להגיע לאזורים שלא היו נגישים בעבר. מדיה וקבצים בנושא צב שטוח-שריון מלאי בוויקישיתוף צב שטוח-שריון מלאי, באתר ITIS (באנגלית) צב שטוח-שריון מלאי, באתר NCBI (באנגלית) צב שטוח-שריון מלאי, באתר Animal Diversity Web (באנגלית) צב שטוח-שריון מלאי, בבסיס הנתונים ARKive (באנגלית) צב שטוח-שריון מלאי, באתר האנציקלופדיה של החיים (באנגלית) צב שטוח-שריון מלאי, באתר GBIF (באנגלית) צב שטוח-שריון מלאי באתר הרשימה האדומה של IUCN
אידה ווה

אידה ווה (באנגלית: Ida Waugh‏; 24 באוקטובר 1846 – 25 בינואר 1919) הייתה מאיירת אמריקאית של ספרות ילדים. אידה ווג נולדה בפילדלפיה. היא בתם של הצייר סמואל בל ווה ואשתו הראשונה, שרה לנדנהול, ולכן הייתה אחותה למחצה של הצייר פרדריק ג'אד ווה. אמה החורגת הייתה מרי אליזה יאנג ווה, ציירת מיניאטורות. היא למדה באקדמיה ז'וליאן ובאקדמיה דלקוז בפריז. בשנת 1868 השתתפה בשיעור ציור עירום נשי הראשון באקדמיה לאמנויות בפנסילבניה. באותה כיתה היו גם אמילי סרטין וקתרין אן דרינקר. אידה ווה שיתפה פעולה עם בת זוגה, איימי אלה בלאנשאר, בהוצאת ספרי ילדים - ווה כמאיירת ובלנשארד כסופרת. ווה גם פרסמה ספרים בכוחות עצמה. מלבד איור ספרי ילדים, ווה הייתה ציירת עטורת פרסים. בשנת 1869 הציגה באקדמיה לאמנויות יפות בפנסילבניה שתי עבודות, "המציאה" ופורטרט של קרל גרטנר. הדיוקן העצמי שלה וציור אחר, "קוסטה קטנה" (1870), נמצאים באוסף הקבוע של מוזיאון האמנות וודמיר, פילדלפיה. הכומר ג'יי הנרי סמית ג'וניור, בוגר אוניברסיטת פנסילבניה היה אחד התינוקות שהוצגו בסדרה של אידה ווה, "סאנשיין בייביס" (1887). חברת A.D. Matthews Sons הדפיסה את הסדרה מחדש בשנת 1907. בשנות השמונים של המאה ה-19 היא ציירה את דיוקנה של פלורנס סלרס קוקס פול. עבודתה הידועה ביותר, "הגר וישמעאל" הוצגה בסלון בצרפת בשנת 1888, ונרכשה אז על ידי האקדמיה לאמנויות יפות בפנסילבניה. בשנת 1890 פרסמה ספר בן 21 עמודים עם איורים בשחור-לבן של אמנים שונים, כולל האיור הראשון שפרסמה ג'סי ווילקוקס סמית'. בשנת 1893 הציגה בתערוכה הקולומביאנית העולמית בשיקגו: "פיירו", "שני תינוקות" ו"הכל בארבע שניות" הם הוצגו ברוטונדה, בבניין האישה, ו"הגר וישמעאל" הוצג בארמון המרכזי של האמנויות. בשנת 1895 הוצגה יחד במאמר על ציירות נשים אחרות שפורסם ב"פילדלפיה אינקוויירר". המאמר הדגיש כיצד קירות הסטודיו של ווה היו "מודפסים עם רישומים רבים ... רובם הם תנוחות ראש ודמיות, שכן אמנית זו, התמחתה בציור פורטרטים". בשנת 1896 האולפן, ברחוב הערמונים 1530, ניזוק עקב שרפה שהרסה את הסטודיו שלידה השייך לקרול בק. אידה ווה הייתה בת זוגה של איימי אלה בלאנשארד (1856–1926), סופרת ילדים. הן הכירו כשווה עדיין גרה עם הוריה ובלאנשארד הועסקה כמורה של אחיה הצעיר של ווה, הצייר לעתיד פרדריק ווה. אידה ווה נפטרה ב־25 בינואר 1919 בביתה בניו יורק, והיא קבורה לצד אביה בוודלנדס, פילדלפיה. מדיה וקבצים בנושא אידה ווה בוויקישיתוף כתבי אידה ווה בפרויקט גוטנברג (באנגלית) Ida Waugh, A Limited Biography & Collection of 100+ Illustrations, ReusableArt.com (באנגלית) "Clipped From New-York Tribune". New-York Tribune. 1919-01-27. p. 11. נבדק ב-2021-05-24. "06 May 1869, Thu • Page 8" "Sunshine Baby Pictures to Be Distributed by A. D. Matthews' Sons - 29 May 1907, Wed • Page 3" Nudelman, Edward D. (1990). Jessie Willcox Smith: A Bibliography. Pelican Publishing. p. 25 United States Women Painters: 1893 Exposition--page 12, arcadiasystems.org
Gati

גאטי (באנגלית: Gati) היא חברת לוגיסטיקה הודית, המציעה שירותי הפצה ברחבי הודו. המטה הראשי של החברה נמצא בעיר היידראבאד, מלבדו מפעילה החברה משרדים ומחסנים בכל הערים הגדולות בהודו. גאטי היא חברת בת של אולקרגו לוגיסטיקה וחלק מקבוצת אבשיה (Avvashya Group). גאטי הוקמה בשנת 1989 כחברת שליחויות והפצה בין צ'נאי ומדוראי. בשנת 1995, הפכה לחברה בע"מ והחלה לספק ערבות כספית על המשלוחים שלה. בשנת 2001, החלה החברה לבצע משלוחים בקו המהיר בין קולקטה למומבאי. בשנת 2020, נרכשה גאטי על ידי חברת הלוגיסטיקה ההודית אולקרגו לוגיסטיקה. מדיה וקבצים בנושא Gati בוויקישיתוף אתר האינטרנט הרשמי של Gati (באנגלית) Sashikant Verma, Gati Courier Limited Corporate Office Details,Phone Number, Email Id, Share Price, Fixed Deposit,Hyderabad, Tracking, Customer Care Number, ‏2015-02-13 (באנגלית אמריקאית) Jeffrey L. Sampler, Bringing Strategy Back: How Strategic Shock Absorbers Make Planning Relevant in a World of Constant Change, John Wiley & Sons, 2014-10-28, ISBN 978-1-118-83007-9. (באנגלית)
פונקציית זטא של דדקינד

במתמטיקה פונקציית זטא של דדקינד עבור שדה מספרים K {\displaystyle \,K} היא פונקציה מרומורפית על המישור המרוכב. הפנקציה מהווה הכללה של פונקציית זטא של רימן. באופן מפורש פונקציית זטא של דדקינד עבור המקרה בו K {\displaystyle \,K} הוא שדה המספרים הרציונליים, היא פונקציית זטא של רימן. בדומה לפונקציית זטא של רימן, גם פונקציית זטא של דדקינד שימושית מאוד בתורת המספרים. בעוד שפונקציית זטא של רימן מספקת מידע על ההתפלגות של המשפרי מהראשוניים, פונקציית זטה של דדקינד מספקת מידע על התפלגות הזאת בשילוב עם תכונות אריתמטיות של המספרים הראשוניים הקשורות לשדה K {\displaystyle K} . פונקציית זטא של דדקינד עבור שדה מספרים K {\displaystyle \,K} היא ההמשכה האנליטית של ζ K ( s ) = ∑ I ⊂ O K ( N Q K ( I ) ) − s , {\displaystyle \zeta _{K}(s)=\sum _{I\subset {\mathcal {O}}_{K}}{\big (}N_{\mathbb {Q} }^{K}(I){\big )}^{-s},} כאשר I {\displaystyle \,I} עובר על האידיאלים של חוג השלמים O K {\displaystyle {\mathcal {O}}_{K}} , ו- N Q K ( I ) = | O K : I | {\displaystyle N_{\mathbb {Q} }^{K}(I)=|{\mathcal {O}}_{K}:I|} , הנורמה של I {\displaystyle \,I} . אם K {\displaystyle \,K} הוא שדה המספרים הרציונליים, מתקבלת פונקציית זטא של רימן. גם במקרה הכללי, הטור המתאר את פונקציית זטא מתכנס עבור   Re ( s ) > 1 {\displaystyle \ {\mbox{Re}}(s)>1} , וקיימת עבורו המשכה לפונקציה מרומורפית בכל המישור המרוכב, עם קוטב פשוט יחיד ב-   s = 1 {\displaystyle \ s=1} . השערת רימן המוכללת גורסת כי לכל שדה מספרים K {\displaystyle \,K} , האפסים של פונקציית זטא של דדקינד המתאימה מקיימים Re ( s ) = 1 2 {\displaystyle {\mbox{Re}}(s)={\frac {1}{2}}} .
לאיוש בורשודי

לאיוש בורשודי (במקור עד 1909 קליין, בהונגרית: Borsodi Lajos; וליקי בצ'קרק, 8 במאי 1883 – יאבוקה, 1941) היה משורר, עורך, סופר יהודי-הונגרי, יליד וויבודינה, עורך דין בהכשרתו. לאיוש בורשודי נולד במשפחה יהודית בחבל באנאט-וויבודינה בדרום ממלכת הונגריה (כיום חלק מצפון סרביה) שבמסגרת האימפריה האוסטרו-הונגרית. הוא סיים את לימודיו בתיכון בעיר הולדתו, קיבל תואר במשפטים, תעודת עורך דין בבודפשט ודוקטורט במשפטים באוניברסיטת קלוז'. בורשודי היה אחד מנציגיה הבולטים של הספרות ההונגרית ביוגוסלביה, בנוסף למחקרים על הספרות ההונגרית והסרבו-קרואטית, הוא פרסם מחזה וסיפוריו הקצרים. קובץ שירי-הפרוזה שלו, "חלון ראווה" (וליקי בצ'קרק, 1921), ביטא את אווירת הקיפאון הכפרי. הוא התגורר בטימישוארה בשנות ה-30 של המאה ה-20, היה היועץ המשפטי של הסניף בבאנאט של "המפלגה ההונגרית הלאומית" (OMP) וערך את כתב העת ההיתולי "אישטוק המשוגע". שם פורסם קובץ שירה נוסף שלו, "פרחי בר". בהמשך הוא חזר ליוגוסלביה, שם פרסם בכתב העת "קלנדיה" (כתב עת ספרותי וביקורתי של המיעוט ההונגרי ביוגוסלביה) ובשנים 1937–1938 את הרומן שלו "בני צ'אבה" (Csabayék) יצירה המתארת את החיים בעיירה. הוד רוממותו! מחזה במערכה אחת סיפורים – הרהורים; זינגר – וולפנר, 1905 חלון ראווה; 1921 מסיבה, נשף – סצנות, סיפורים קצרים; 1923 אימרה בורי: תולדות הספרות ההונגרית ביוגוסלביה. נובי סאד, 1968. פאל גויאש: חייהם ויצירותיהם של סופרים הונגרים – לקסיקון ספרותי. 1927 לאסלו גרולד: לקסיקון הספרות ההונגרית ביוגוסלביה (1918–2000). נובי סאד, הוצאת פורום, 2001 זולטן קלפיש: מדריך ביוגרפי. אלף ביוגרפיות הונגריות מארצות דרום סלאביות. נובי סאד, הוצאת פורום, 2002 לקסיקון המשחק ההונגרי. אלאדר שופפלין. איגוד השחקנים הלאומי והמכון לפנסיה. [1929] לקסיקון יהודי הונגרי. 1929. לאיוש בורשודי יוז'ף פלטינוס: חטאי "הבנייה החופשית". מהדורה רביעית, 1938–1939. לקסיקון חדש של הספרות ההונגרית. עורך ראשי. פטר לאסלו, 1994 לקסיקון הספרות ההונגרית ברומניה: 1981. לאיוש בורשודי במוזיאון הספרותי פטפי. A Belügyminisztérium 1909. évi 155404. sz. rendelete. Névváltoztatási kimutatások 1909. év 21. oldal 2. sor
אילנה עדן

אילנה עדן (נולדה ב-1 במאי 1940) היא שחקנית קולנוע, טלוויזיה ותיאטרון ישראלית. אילנה עדן נולדה וגדלה בבת ים כאילנה לני קופר. כשהייתה בת 15 החליטה, בעקבות צפייה בסרט "פיגמליון", כי היא מעוניינת להפוך לשחקנית. עדן זכתה במלגה ללימודי משחק בבית הספר הדרמטי של הבימה, ואף זכתה בפרס ע"ש השחקן צבי בן-חיים לתלמידה המצטיינת של התיאטרון. בשנת 1958 הופיעה במחזה "ליזיסטרטה" וכן במחזה "הסוחר מוונציה". עדן עברה ללונדון, שם ניסתה להתקבל לצילומי הסרט "יומנה של אנה פרנק" אך לבסוף גברה עליה השחקנית מילי פרקינס. מאוחר יותר, התסריטאי והמפיק סמואל אנגל בחר ללהק את עדן לתפקיד רות בסרטו "סיפורה של רות" של אולפני המאה ה-20. אנגל יעץ לה לעברת את שמה המקורי, קופר, לשם בעל צליל עברי. לאחר צילומי הסרט, המשיכה עדן בהופעות בסרטי קולנוע וסדרות טלוויזיה בישראל ובארצות הברית. בשנת 1962 נישאה למחזאי והבמאי נסים אלוני. השניים התגרשו בשנת 1965. בשנת 1966 שיחקה בסרט "מבצע קהיר" בבימוי והפקת מנחם גולן. עדן נישאה למלחין האמריקאי פרד מיירו, אשר נפטר בשנת 1999. לשניים נולדו 3 ילדים. סיפורה של רות (1960) מבצע קהיר (1966) מדיה וקבצים בנושא אילנה עדן בוויקישיתוף אילנה עדן, במסד הנתונים הקולנועיים IMDb (באנגלית) אילנה עדן, באתר ספר הקולנוע הישראלי אילנה עדן, באתר AllMovie (באנגלית) אילנה עדן, במסד הנתונים הקולנועיים KinoPoisk (ברוסית) אילנה עדן מספרת על הוליבוד ועל עצמה, מונולוג של כוכב אילנה קופר, באתר ארכיון הבימה ליזיסטרטה, באתר ארכיון הבימה יעקב בר-און, האנשים שלנו בהוליווד, באתר ynet, 28 באפריל 2001 רות המואבייה - כוכבת קולנוע, באתר https://www.yekum.org/ אילנה עדן - חייה, באתר http://www.glamourgirlsofthesilverscreen.com/ כרזה להתחלת צילומי הסרט "מבצע קהיר", באתר מעריב, 30 ביוני 1965
כריש רחב-סנפיר בורנאי

כריש רחב-סנפיר בורנאי (שם מדעי: Lamiopsis tephrodes) הוא מין של כריש טרופי ממשפחת הכרישיים, השייך לסוג למיופסיס. הוא תואר ב-1905 בידי החוקר האמריקאי הנרי ויד פאולר (אנ'), אך נחשב לתת-מין של קרובו לסוג כריש רחב-סנפיר. ב-2010 הכריש סווג שוב כמין עצמאי. מין כריש זה חי רק באוקיינוס ההודי שלחופי מלזיה, תאילנד ואינדונזיה, בעיקר באי בורנאו שממנו קיבל את שמו. תפוצתו אינה שכיחה, ורק מספר פרטים נצפו בטבע, כשלעיתים מתבלבלים בינו לבין הכריש רחב-הסנפיר. כריש זה מגיע עד לאורך 145 סנטימטרים והוא בעל עור אפור בהיר ובטן לבנה. החוטם רחב וחורי הזימים מצויים סמוך לאחורי העיניים. סנפירי החזה גדולים ושטוחים והזנב קצר יחסית. הכריש מצוי על הקרקעית של החופים ומחפש סרטנים, דיונונים ודגי גרם שונים למאכל. מדיה וקבצים בנושא כריש רחב-סנפיר בורנאי בוויקישיתוף כריש רחב-סנפיר בורנאי, באתר NCBI (באנגלית) כריש רחב-סנפיר בורנאי, באתר Animal Diversity Web (באנגלית) כריש רחב-סנפיר בורנאי, באתר האנציקלופדיה של החיים (באנגלית) כריש רחב-סנפיר בורנאי, באתר FishBase (באנגלית) כריש רחב-סנפיר בורנאי, באתר GBIF (באנגלית) כריש רחב-סנפיר בורנאי באתר הרשימה האדומה של IUCN
כריש רחב-סנפיר

כריש רחב-סנפיר (שם מדעי: Lamiopsis temminckii) הוא מין של כריש טרופי ממשפחת הכרישיים, השוכן בצפון האוקיינוס ההודי ומצוי בסכנת הכחדה בטבע. זהו אחד משני המינים בסוג למיופסיס לצד כריש רחב-סנפיר בורנאי. כריש זה בעל דו-צורתיות זוויגית והנקבות גדולות הרבה מהזכרים. האורך הממוצע שלהם הוא 130 סנטימטרים בעוד פרטים גדולים הגיעו לאורך של 208 סנטימטרים ומשקל של 52.4 קילוגרם. הזכרים קטנים יותר והגיעו רק עד 160 סנטימטרים. לכריש סנפירי חזה רחבים ושטוחים וזנב קצר. הנקבה משריצה בין 2 ל-4 צאצאים חיים, לאחר 8 חודשי היריון. הכריש שוחה לרוב בקרבת החופים החוליים שלחופי האוקיינוס ההודי ומערב האוקיינוס השקט שבין פקיסטן והודו עד לסין, בורמה וסראוואק שבמלזיה. הוא לא מופיע באופן לא-רציף לאורך החופים או מדפי היבשה בגפו. הוא מחפש מזון בקרקעית או מעליה וניזון ממיני דגי גרם, סרטנים ודיונונים, כשפרט אחד הכיל בקיבתו 214 פרטי סרטנים. הכריש מצוי בסכנת הכחדה עקב דיג יתר למטרות מרק סנפירים הנחשב למעדן במדינות רבות באסיה וכן הוא מסתבך ברשתות דייגים, לעיתים במשך עונת הרבייה. מדיה וקבצים בנושא כריש רחב-סנפיר בוויקישיתוף כריש רחב-סנפיר, באתר ITIS (באנגלית) כריש רחב-סנפיר, באתר NCBI (באנגלית) כריש רחב-סנפיר, באתר Animal Diversity Web (באנגלית) כריש רחב-סנפיר, באתר האנציקלופדיה של החיים (באנגלית) כריש רחב-סנפיר, באתר FishBase (באנגלית) כריש רחב-סנפיר, באתר GBIF (באנגלית) כריש רחב-סנפיר באתר הרשימה האדומה של IUCN
למיופסיס

למיופסיס (שם מדעי: Lamiopsis) הוא סוג של דגי סחוס ממשפחת הכרישיים, הכולל 2 מינים המצויים לחופי האוקיינוס ההודי ומערב האוקיינוס השקט. בעבר נכלל בסוג רק המין כריש רחב-סנפיר, אך בהמשך הוחלט לסווג עוד מין - כריש רחב-סנפיר בורנאי. שני המינים מפגינים דו-צורתיות זוויגית כשאורכם עולה על 130 סנטימטרים והנקבות גדולות יותר ומגיעות לעיתים לאורך 2 מטרים. הכרישים בעלי סנפירי חזה רחבים ושטוחים, זוג סנפירי גב בולטים וחוטם קצר. הם חיים בעומקים רדודים ומחפשים בחולות החוף דגי גרם, סרטנים ודיונונים למאכל. לעיתים הם נתפסים ברשתות דיג ומגיעים לסכנת הכחדה. כריש רחב-סנפיר (Lamiopsis temminckii) כריש רחב-סנפיר בורנאי (Lamiopsis tephrodes) מדיה וקבצים בנושא למיופסיס בוויקישיתוף למיופסיס, באתר ITIS (באנגלית) למיופסיס, באתר NCBI (באנגלית) למיופסיס, באתר האנציקלופדיה של החיים (באנגלית) למיופסיס, באתר GBIF (באנגלית)
לומוסטין

לומוסטין (באנגלית: Lomustine) בקיצור CCNU ; שם המותג המקורי CeeNU, המשווק כיום כ-Gleostine) הוא תרכובת אלקילטורית (alkylating), המשמשת כתרופה כימותרפית. התרופה מסיסה בשומנים, ובשל כך היא עוברת את מחסום הדם-מוח. מאפיין זה הופך אותו לאידיאלי לטיפול בגידולי מוח, אם כי הוא משמש גם לטיפול בלימפומת הודג'קין. השימוש בלומוסטין אפשרי, מאחר שניתן ליטול אותו זמן בממושך בטרם בו תאי הדם הלבנים מגיעים למספרם הנמוך ביותר. תרופה זו נחשבת כתרופת קו שני (התרופה ניטלת אם הטיפול הראשוני לא הצליח). בגידולי מוח מסוג גליומה - קודם ניתן טמודל, ורק לאחר מכן ניתן שילוב של לומוסטין עם פרוקרבזין. התרופה נלקחת בכמוסות - דרך הפה. תופעות לוואי הקשורות למערכת העיכול - בחילות והקאות יכולות להופיע שלוש עד שש שעות לאחר קבלת מנה הניתנת דרך הפה. על פי רוב תופעה זו תימשך פחות מ-24 שעות. ניתן למנוע תופעה זו על ידי שימוש בתרופות נגד בחילות (כגון זופרן או פרמין). תופעות לוואי הקשורות למערכת הדם: הרעילות השכיחה ביותר והחמורה ביותר שגורמת התרופה היא ירידה בייצור תאי מח עצם (myelosuppression) -דבר המתרחש על פי רוב בין ארבעה - שישה שבועות לאחר מתן התרופה. מחסור בטסיות דם (תרומבוציטופניה - thrombocytopenia) - דבר המתרחש על פי רוב ארבעה שבועות לאחר מתן התרופה ונמשך שבוע עד שבועיים. מחסור בתאי דם לבנים (לויקופניה -leukopenia) - דבר המתרחש על פי רוב חמישה עד שישה שבועות לאחר מתן מנת התרופה, ונמשך שבוע עד שבועיים. %65 מן החולים שמקבלים 130 מיליגרם למטר מרובע מפתחים ספירת כדוריות דם לבנות קטנה מ-5000 ממ3; %36 מפתחים ספירת כדוריות דם לבנות קטנה מ-3000 ממ3. בשל תופעת לוואי זו נערכות בדיקות ספירת דם בעת נטילת התרופה; במקרה של תופעות לוואי אלה, מופחת המימון של התרופה. תופעות לוואי הקשורות למערכת הנשימה: הרעלת ריאות - מתרחש לעיתים רחוקות בעת מתן מינום גבוה של התרופה (על פי רוב מעל 1,100 מיליגרם למטר מרובע). אירעו מקרים של התפרצות מאוחרת של פיברוזיס ריאתי שהתרחשה 15 שנה לאחר מתן התרופה. תופעות לוואי אחרות: דלקת הפה (stomatitis); התקרחות; אנמיה. הרעלת כליות או קיטון בגודל כליה. תופעה נדירה. במקרה של תופעות לוואי אלה, מופחת המימון של התרופה. הרעלת כבד תופעה נדירה. במקרה של תופעות לוואי אלה, מופחת המימון של התרופה. תופעות לוואי נוירולוגיות: בלבול, תשישות, חוסר שליטה בשרירים (ataxia) והפרעות בדיבור (dysarthria) תופעה נדירה. מדיה וקבצים בנושא לומוסטין בוויקישיתוף השימוש בלומוסטין באתר האגודה למלחמה בסרטן לומוסטין באתר קופת חולים כללית CCNU באתר UCLA טיפול בגידולי מוח ולא בעירוי (אינפוזיה) מידע על נטילת התרופה תופעות לוואי הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
TAM

TAM (בספרדית: Tanque Argentino Mediano, "טנק ארגנטינאי בינוני") הוא טנק בינוני תוצרת ארגנטינה, המתבסס על תובה של נגמ"ש הלחימה הגרמני מארדר. טנק זה מהווה בסיס לכלי רק"ם נוספים, ביניהם תומ"ת (TAM Palmaria VCA-155) ונגמ"ש לחימה. בסך הכול יוצרו 280 טנקים וכלי רק"ם אחרים המבוססים עליו. פרק זה לוקה בחסר. אנא תרמו לוויקיפדיה והשלימו אותו. בשנות השישים החלה ארגנטינה לחפש דרכים לחדש את ציוד הצבא המיושן שלה, ובעיקר את הטנקים. ניסיונות לרכוש טנקים ממדינות טחרות לרוב לא צלחו, ולבסוף הוחלט כי יפותח טנק מקומי. עקב תעשיית הנשק הלא מפותחת בארגנטינה, נחתם חוזה בין היצרני הרק"ם מרדר לתעשיית הנשק בארגנטינה לשיתוף פעולה בפיתוח הטנק. שיתוף הפעולה החל בשנות השבעים והמשיך עד תחילת שנות השמונים. בשנת 1981 נכנס לשירות הטנק הראשון שיוצר במסגרת שיתוף פעולה זה. עקב בעיות כלכליות נמשך הייצור של הטנקים כעשור. בשנים הראשונות לשירות נחשב הטנק לבין הטנקים המוצלחים שנמצאים בשימוש באמריקה הלטינית, אבל עד מהרה איבד הטנק את מעמדו, שכן המדינות השכנות רכשו ציוד מערבי טוב יותר. בשנת 2015 חתם צבא ארגנטינה על חוזה של 111 מיליון דולר עם ישראל לשדרוג 74 טנקים תוצרת ארגנטינה. לצבא הארגנטינאי הוצעו שני עיצובים לשדרוג הטנק: TAM-2IP ו-TAM-2C. אם זאת נכון לשנת 2024 ארגנטינה נמנעת מלקבל את אחד מן הדגמים לאור הבקשה לעשות שינויים חדשים בדגם TAM-2C המועדף על הצבא מבין השניים. ולאור החשש ממרוץ חימוש באמריקה הלטינית, עקב סכסוכים המתעוררים באזור (דוגמת: סכסוכי גבול ומלחמות האזרחים הרבות). הטנק TAM מעולם לא לקח חלק בקרב. אם זאת מספר טנקים הוצבו בקרואטיה מטעם משימת שלום של האו"ם. לאורך השנים היו מספר ניסיונות לייצא את הטנק למדינות במזרח התיכון, בדרום מזרח אסיה ובאמריקה הדרומית, אבל כל ניסיונות אלה כשלו. הטנק שוקל כ-30 טון. צוות הטנק כולל 4 אנשים. מחירו 1,500,000 דולר. מידות הטנק הם: אורך הטנק כולל תותח 6.75 מ', רוחב 3.25 מ', 2.42 מ'. הטנק מגיע למהירות מרשימה של 75 קמ"ש לנסיעה קדימה ואחורה כאחד. טווח הפעולה של הטנק עד 800 ק"מ עם תוספת מכל דלק. לטנק תותח חרוק קנה, 105 מ"מ FM K.4 Modelo 1L עם 50 פגזים ושני מקלעים 7.62 מ"מ. שריון הטנק הומוגני ונחשב דליל ביחס לטנקים אחרים כיום. השריון בקדמת התובה משופע במיוחד ועוביו עד 50 מ"מ; צידי ואחורי התובה 10–20 מ"מ; קדמת הצריח עד 25–50 מ"מ. בנוסף המנוע נמצא מלפנים, מה שמוסיף סיכויי הישרדות ולרשות הטנק מדוכות עשן. יש המכנים את TAM בשם "ננס מרכבה" על שם דמיון העיצוב לדגמים הראשונים של המרכבה – עם מנוע מקדימה, צריח בצורת מעוין ותותח 105 מ"מ – וכיוון ששופר בישראל. מדיה וקבצים בנושא TAM בוויקישיתוף Tanque Argentino Mediano (TAM) - Tanks Encyclopedia, Tank Encyclopedia, ‏23 במאי 2020 (באנגלית) JTA, Israel signs $111 million deal to upgrade Argentinian tanks, Times Of Israel (באנגלית) Nziv, אלביט משדרגת את השריון הארגנטיני שיהפוך למתקדם ביותר באמריקה הלטינית, באתר Nziv.net, ‏2024-05-26
איב יובולדיו

איב קיטוטטה יובולדיו (בצרפתית: Yves Kitutele Yuvuladio; נולד ב-5 במרץ 1978) הוא כדורגלן עבר מהרפובליקה הדמוקרטית של קונגו ששיחק בעמדת הבלם. יובולדיו התחיל את הקריירה שלו בקבוצת הכדורגל של שקרספור מליגת העל הטורקית, במדיה שיחק עונה אחת. בקיץ 1998, יובולדיו חזר לרפובליקה הדמוקרטית של קונגו כאשר חתם במוטמה פאמבה, עמה זכה בשתי אליפויות. בינואר 2001, יובולדיו חתם בארזורומספור עד לסיום העונה, ולאחר מכן חזר למוטמה פאמבה. בקיץ 2003, יובולדיו חתם באספראנסה דה תוניס מליגת העל התוניסאית, במדיה זכה באליפות תוניסיה בעונתו הראשונה במועדון. ב-13 בינואר 2005, יובולדיו חתם בהפועל חיפה מליגת העל. ב-31 בינואר, יובולדיו ערך את הופעת הבכורה שלו בקבוצה בהפסד 3-1 למ.ס. אשדוד. יובולדיו, שיחק בכל משחקי הקבוצה עד לסיום העונה, אך לא הצליח לעזור לקבוצה במאבק ההישרדות בליגה הראשונה. בקיץ 2006, יובולדיו חתם בעירוני קריית שמונה מהליגה הלאומית וכעבור שנה חתם בהפועל פתח תקווה. בשתי הקבוצות שיחק שנה, ועם שניהן רשם עליה לליגת העל. בקיץ 2008, יובולדיו שוחרר מפתח תקווה ובינואר 2009, חתם בהפועל בני לוד, במדיה שיחק עד לסיום העונה ולאחר מכן פרש מכדורגל. ב-9 באפריל 1995, יובולדיו ערך את הופעת הבכורה שלו בנבחרת הרפובליקה הדמוקרטית של קונגו, בניצחון 0-1 נגד מלאווי במסגרת מוקדמות גביע אפריקה לאומות 1996. ב-29 בינואר 2002, יובולדיו הבקיע את שער הבכורה שלו בנבחרת בניצחון 1-3 נגד חוף השנהב במסגרת גביע אפריקה לאומות 2002. יובולדיו שיחק בנבחרת 7 שנים, בהן יובולדיו ערך 15 הופעות וכבש שער אחד. מוטמה פאמבה ליגת העל של הרפובליקה הדמוקרטית של קונגו: 1998, 1999 אספראנסה דה תוניס ליגת העל התוניסאית: 2003/2004 עירוני קריית שמונה ליגה לאומית: 2006/2007 איב יובולדיו, באתר Transfermarkt איב יובולדיו, באתר WorldFootball.net איב יובולדיו, באתר National Football Teams איב יובולדיו, באתר FootballDatabase.eu תומר גנור, הפועל חיפה: איב יובלדיו קיטוטלי עבר בבקרה, באתר ynet, 13 בינואר 2005 דורון בן דור, ‏איבוס יובלדיו חתם בהפועל פתח-תקוה, באתר ONE‏, 1 ביוני 2007 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איב יובולדיו".